Diit 53
Ram mi dɔ̱a̱r mi thil ŋa̱th
(Dit Dee-bid)
1
La nɛy ti dɔa̱a̱r a ruac
kä rɔ̱ɔ̱diɛn wäkɛ i̱,
“Thilɛ ɣɔw Kuoth.”
kɛn diaal cikɛ jiäk,
kä lät kɛn ni dueeri,
thilɛ ram kɛl mi lät
mi gɔaa.
2
Kä la Kuoth naath
a guic ni nhial,
kɛ ɣöö bɛ ŋa̱c mi tëë kɛ
nɛy ti pɛl kä kɛ,
ti görkɛ guur Kuɔth.
3
Ci kɛn diaal cu bath
kä cikɛ jiääk ni kɛn diaal,
thilɛ ram kɛl mi lät
mi gɔaa,
thilɛ ɛ cäŋɛ ram kɛl.
4
Ɛ ku kɛn nɛy ti la̱a̱t jiäkni
ti̱ti̱ thil ŋäc ŋɔaani,
kɛn nɛy tin camkɛ nɛɛkä
ce̱tkɛ mi camkɛ ni juray,
kɛn nɛy tin /ca Kuoth pal?
5
Bikɛ tekɛ dual mi di̱i̱t
ɛlɔ̱ŋ ɛn wi̱ni,
dual mi /ken met tuɔɔk.
Kä bi Kuoth cɔ̱w nɛɛni tin
makɛ ji̱ riaw kä dɔɔr,
kä bikɛ moc kɛ pöc,
kɛ ɣöö ci Kuoth kɛ lo̱k.
6
Ɛ dëë ka̱n I-thɛ-rɛl ku ben
raar kä Dha-yɔn!
Mi wä Kuoth nɛɛkɛ wä
luɔ̱ɔ̱c jɔk!
Kä bi Je-kɔb tekɛ tɛ̈th lɔaac,
kä bi lɔc I-thɛ-rɛl
cu gɔaa.
